Demolition Man

Demolition Man er en amerikansk sciencefiction-, action- og fremtidsfilm fra 1993 med Sylvester Stallone, Wesley Snipes og Sandra Bullock i hovedrollene.  Andre sentrale roller spilles av Nigel Hawthorne og Denis Leary. Filmen er regissert av Marco Brambilla.

Filmen fikk blandet mottakelse av kritikerne og har oppnådd 62% på Rotten TomatoesRotten Tomatoes og bare 34% på Metacritic.Metacritic Den ble en moderat publikumssuksess og innbrakte $159 millioner på verdensbasis, hvorav $58 millioner i USA.IMDb business Den ble den 18de mest innbringende filmen i USA i 1993.boxofficemojo - 1993 DOMESTIC GROSSES

Filmen ble nominert til tre Saturn Award og en Razzie Award (Sandra Bullock).IMDb awards

 Handling 
Begynnelsen på filmen er lagt til en nær fremtid: 1996. Politimannen John «Demolition Man» Spartan (Stallone) og den hyperkriminelle Simon Phoenix (Wesley Snipes) blir begge fengslet og dømt til nedfrysing i 50 år. I år 2032 (20 år for tidlig) klarer Simon Phoenix å rømme. Nåværende politisjefer beslutter å vekke opp igjen den eneste som kan fange ham på ny «Demolition Man». De to mennene møter et strømlinjet, overregulert samfunn, der enhver aggresjon er forbudt og vår egen tid dyrkes som en kult. Men under overflaten lever en undergrunnsbevegelse, som iblant raider samfunnet etter mat og sprøyter graffiti på sterile husvegger. Det tilsynelatende idylliske samfunnet må nå i tillegg hanskes med den hypervoldelige Phonenix og den råbarkede politimannen Demolition Man.

 Om filmen 

 I Norge 
VGs anmelder gav filmen terningkast tre og mente filmen hadde en glimrende ramme og ide, og at den kunne vært en actionkomedie i særklasse, men at dens skapere ikke våget å stole på sitt eget utgangspunkt.VG, 14.01.1994 - Side: 44 Dagbladets anmelder gav den terningkast to.http://www.dagbladet.no/tekstarkiv/artikkel.php?id=5001970025573

 I rollene 
 Sylvester Stallone: Det. John Spartan
 Sandra Bullock: Lt. Lenina Huxley
 Wesley Snipes: Simon Phoenix
 Nigel Hawthorne: Dr. Raymond Cocteau
 Benjamin Bratt: Alfredo Garcia
 Bob Gunton: Chief Gorge Earl
 Denis Leary: Edgar Friendly
 Glenn Shadix: Bob
 Bill Cobbs: Zachary Lamb 2032
 Jesse Ventura: Cryo Con
 Rob Schneider: Erwin

 Referanser 

 Eksterne lenker 


Kategori:Science fiction-filmer fra USA
Kategori:Actionfilmer fra USA
Kategori:Filmer satt i fremtiden
Kategori:Filmer fra 1993
Kategori:Engelskspråklige filmer